Ángeles Carbajal, autora del prólogu de Díes otros, fala d'esti poemariu como «poesía con pensamientu». Y esa ye la impresión que queda en nós de la que lleemos dalgún de los diecisiete poemes que conformen esta primer entrega poética de Laura Marcos: versos que van del cerebru a la mano que los escribe pasando de dides per onde habiten los sentimientos. Versos conteníos, concisos, definitorios, d'una engañosa cenciellez que, por embargu, acueyen elementos surrealistes y metáfores eficientes. Dividíu en tres partes («La lluz robada», «L'agua turbio» y «El son cambiáu»), caúna d'elles incorpora la esperiencia de la pérdida y del desarraigu: el duelu, l'aceptación y l'adaptación. Cada parte va acompañada d'una ilustración de Mónica Jiménez.
#000004
Laura Marcos (Mieres del Camín, 1982), llicenciada en Filoloxía Inglesa pola Universidá d'Uviéu, ye narradora, poeta y traductora. Nel 2017 publicó Cuentos de ser y de tar, que va yá pola segunda edición. Con Díes otros foi a ganar el Premiu de Poesía «Fernán-Coronas» na convocatoria del 2019.
#000005